Queen Classroom (2005) – Sisi Lain Seorang Guru

Drama Queen Classroom ini sangat popular. Ia ada dua versi, versi Jepun dan Korea.

Tayangan versi Jepun lebih awal, iaitu pada tahun 2005. Versi Korea agak lewat, iaitu tahun 2013 tapi lebih popular. Aku tak tahu versi Korea punya macam mana, tapi aku tonton versi Jepun punya.

Masa aku kecil dulu, cikgu selalu tanya cita-cita kita apa. Ada yang nak jadi saintis, ada yang nak jadi polis, ada yang nak jadi doktor dan macam-macam.

Ia menjadikan kita seorang kanak-kanak yang selalu berjiwa besar dan penuh dengan harapan dalam dada. Cikgu selalu tanamkan benda ini dalam diri setiap muridnya.

Supaya kekuatan manusia itu datang dari sebuah harapan dan jiwa yang besar. Supaya apabila menempuh alam dewasa nanti, jiwa besar dan harapan inilah yang membuatkan kita terus hidup untuk berjaya. Aku rasa semua orang pernah melalui pengalaman ini.

Tapi Queen Classroom ini memaparkan sisi guru yang agak berbeza. Apatah lagi menjadi guru untuk pelajar sekolah rendah.

Daripada selalu memupuk idealism dalam diri setiap murid, Maya Akutsu (lakonan Yuki Amami) cuba memupuk sikap realistik.

Mahu tak mahu, buruk ataupun tidak, masyarakat tetap akan memandang tinggi pelajar yang pandai. Mahu tak mahu, pelajar yang pandai tetap diukur daripada grad-nya.

Mahu tak mahu, yang kaya tetap hidup dan lebih bahagia dalam masyarakat. Suka tak suka, yang hidup susah dan tak pandai tetap akan ditindas.

Inilah antara perkara yang selalu Akutsu tegaskan dalam kelas. Bagi kanak-kanak benda ini sesuatu yang mengejutkan.

Kita ini faham realiti bila dah habis belajar, tapi budak-budak ini dah kena hentam teruk oleh gurunya tentang realiti sebenar di dunia luar.

Akutsu bukan cakap kosong, dia akan pastikan murid-muridnya bersedia menghadapi realiti yang sebegitu. Sebab itu Akutsu tidak disukai oleh murid-murid pada peringkat awalnya sehinggakan mereka cuba nak sabotaj gurunya sendiri.

Pertama kerana ia sesuatu yang mengejutkan, budak-budak tak dapat nak bagi respon yang baik kerana selalu ‘dimanjakan’ dengan ‘utopia’ dan ‘idealism’ dunia luar.

Kedua, budak-budak tak dapat nak menanggung realiti yang sebegitu. Yelah, budak-budak kan. Tak ada kekuatan psikologi untuk hadapi benda macam itu.

Jadi, murid-murid ini selalulah lawan idea cikgu itu. Salah seorang daripada mereka, Hikaru Shindo (lakonan Mayuko Fukuda) agak bersetuju dengan Akutsu, mungkin sebab situasi keluarganya.

Krisis eksistensial paling teruk yang dihadapi oleh orang muda biasanya ketika mereka mula kenal alam dewasa. Iaitu transiss dari fasa muda ke fasa dewasa kerana idea dan tanggungan ketika muda sangat berbeza dengan alam dewasa.

Aku boleh kata agak kejam. Tak kejam. I don’t know. Maybe because I am used to it.

Kau takkan dapat apa yang kau nak. Segalanya duit. Pengorbanan kau boleh jadi sia-sia. Kawan adalah musuh kau yang paling berbahaya. Dan macam-macam perkara lagi yang menyanggah segala idealistik ketika zaman kanak-kanak.

Akutsu bukan seorang realis, dia seorang idealis, tapi dia tak ‘terbang’ terlalu tinggi sampai jadi tak realistik langsung. Akutsu hadapi realiti dengan mengenal realiti. Bukannya terawang-awang macam orang yang acah-acah kenal dunia luar hanya dengan membaca.

Pada pengakhiran drama ini, murid-muridnya mula suka dengan Akutsu. Tapi aku tak rasa murid-murid ini faham idea sebenar Akutsu. Mereka cuma suka Akutsu sebab mereka tahu Akutsu buat semua itu sebab sayangkan mereka.

Budak-budak kan, manalah nak faham. Haha! Tapi aku suka sisi guru yang macam ini. Tak adalah apabila besar nanti, kita menghadapi krisis eksistensial yang teruk.

Tapi aku sangat rekemen drama ini bersempena Hari Guru hari ini. Selamat Hari Guru.

“Orang yang bodoh dan pemalas akan dilayan dengan berbeza dan mereka akan menderita.” – Maya Akutsu

p/s: Daripada drama ini aku kenal pelakon bernama Kaho. Aku guna nama dia dalam DoTA. Haha!


Gajah Mada : Meluaskan Taklukan Empayar Majapahit

Empayar Majapahit tidak akan menjadi sebuah Empayar yang terluas di Nusantara  kalau tidak kerana seorang tokoh terkenal bernama Gajah Mada.

Beliau ialah Rakryan Mahapatih (setaraf dengan Perdana Menteri) untuk kerajaan Majapahit yang ketika itu masih berkuasa di sekitar Pulau Jawa sahaja. Banyak yang membincangkan asal-usul Gajah Mada. Antaranya ada yang mengatakan dia keturunan MELAYU SUMATERA, bukannya jawa seperti mana keturunan Raja Jayanegara sendiri, mempunyai darah Melayu Sumatera dalam diri. Antara sejarawan Indonesia yang berbicara sedemikian ialah dari Universitas Jambi (Unja), Fachrudin Saudagar.

Antara bukti yang cuba dibawa oleh beliau ialah Tambo Adat yang disimpan masyarakat Hiang Tinggi yang oleh penkaji juga diyakini sebagai salah satu dusun tertua di Kerinci, disebutkan Gajah Mada adalah keturunan dari Indarjati, nenek moyang masyarakat setempat,Tambo adat umumnya berisi salasilah dan gambaran sejarah peradaban masyarakat di masa lampau di sebuah kawasan.

Majapahit diasaskan oleh Raden Wijaya pada tahun 1293 Masihi selepas berjaya mengalahkan bala askar Monggol. Kemudian, pada tahun 1309, Jayanegara mengambil alih takhta daripada ayahnya Raden Wijaya.

Namun, kenaikan Jayanegara kemudiannya mencetuskan beberapa buah pemberontakan yang dimulakan oleh pembesar Rangga Lawe, kemudian bercambah ke pembesar-pembesar lain seperti Sora, Juru Demung, Gajah Biru, Nambi, Semi dan Kuti. Ketika pemberontakan Semi dan Kuti, ketokohan Gajah Mada sebagai seorang pemimpin dan jeneral perang yang hebat teruji.

Angkatan tentera pemberontak yang diketuai oleh Semi dan Kuti telah menyerang angkatan tentera Jayanegara dan berjaya menawan kota Majapahit. Jayanegara terpaksa melarikan diri ke Kampung Badander. Ketika itu, Gajah Mada mahu melihat sokongan pembesar-pembesar lain dan rakyat Majapahit sama ada mereka condong ke arah pemberontak atau Jayanegara. Beliau menyebarkan cerita bahawa Jayanagera sudah mati. Khabar angin itu membuatkan para pembesar dan ramai rakyat Majapahit menangis.

Dan hasilnya, Gajah Mada mendapati bahawa kesetian pembesar dan rakyat masih lagi pada raja Jayanegara lalu Gajah Mada berpakat dengan pembesar yang lain dan berjaya merampas kembali kota pemerintahan Majapahit. Namun, setelah lama Jayanegara berkuasa, kepimpinan Jayanagera tidak disenangi oleh Gajah Mada. Selain kekejaman Jayanegara, raja itu juga dikatakan terlalu melindungi dan mengonkong dengan sangat melampau dua orang adik tiri perempuannya.

Dikatakan Jayanagara melindung lampau dua adik tiri perempuannya, puteri permaisuri termuda Kertarajasa, Dyah Dewi Gayatri. Jayanegara tidak mahu mengahwini dua adik tirinya kerana bimbangkan takhtanya selain dia berlaku tidak senonoh pada dua orang adik tirinya. Semua pembesar yang berkehendakkan dua adik tirinya telah dihalau dari istana oleh Jayanegara.

Ini melanggar adat ketika itu. Kemuncaknya, Gajah Mada mengatur sebuah helah untuk membunuh Jayanegara. Seorang pembesar bernama Tanca yang memang membenci Jayanegara dihasut oleh Gajah Mada.

Kebetulan, ketika itu, Jayanegara sedang sakit dan memerlukan pembedahan. Dan Tanca yang memang berilmu dalam pembedahan ini telah dikirimkan untuk merawat dan melakukan pembedahan ke atas Jayanegara. Namun, ketika pembedahan Jayanegara telah dibunuh oleh Tanca. Namun Gajah Mada tidka dipersalahkan dalam hal ini keran adia hanya dilihat mahu menyelamatkan raja dari sakit. Maka, dia akan terlihat sebagai wira melindungui raja dan meraih sokongan rakyat.

Gajah Mada adalah salah seorang penakluk hebat dalam sejarah alam Melayu, setanding dengan Maharaja Dharaindra dari Srivijaya, Maharaja Chandrabanhu daripada Sri Dharmaraja dan juga Sultan Iskandar Muda dari Acheh. Gajah Mada terkenal akan sumpahnya (atau menifesto politiknya) pada tahun 1336 Masihi. Masih terukir dalam sejarah sumpahnya untuk menyatukan kembali Nusantara yang telah terpecah selepas runtuhnya Empayar Melayu Srivijaya. Di hadapan pemerintah Majapahit,Tribhuwana Wijayatunggadewi dan para bangsawan Majapahit di istana ketika itu, maka Gajah Mada telah bersumpah:

“Jika aku berjaya menundukkan Nusantara, barulah aku akan berhenti berpuasa (tidak memakan makanan pedas dan buah). Jika Gurun, Seram, Tanjung Pura, Haru, Pahang, Dompo, Bali, Sunda, Palembang, Temasik telah tunduk, barulah aku akan berhenti berpuasa.”

Sumpah ini dikenali sebagai Sumpah Palapa. Namun, ketika Gajah Mada melafazkan sumpah ini, dia telah diketawakan oleh para pembesar. Katanya Gajah Mada hanya mampu bermimpi sahaja. Dia harus berpijak di bumi yang nyata. Pembesar yang menghinanya itu terus sahaja dibunuh oleh beliau, dan pembesar yang lain pula dipaksa oleh Gajah Mada untuk mematuhinya. Kalau tidak, mereka akan menerima nasib yang sama. Selepas ketegasan Gajah Mada ini dipamerkan, barulah para pembesar yang lain memberi kerjasama untuk menjayakan mimpi Gajah Mada.

Maka, selepas itu, lahirnya seorang Bismarck di alam Nusantara apabila dasar Darah Dan Besi yang pernah diangkat oleh Bismark dalam pemerintahannya telah digunakan oleh Gajah Mada ratusan tahun lebih awal untuk menyatukan seluruh Nusantara seperti mana Bismark menyatukan seluruh Jerman. Gajah Mada bernasib baik kerana Permasiuhri Tribhuwana Wijayatunggadewi banyak terhutang budi dengan Gajah Mada sehingga diberi lampu hijau untuk meneruskan dasar perluasan kuasa.

Gajah Mada memulakan kempen menakluk Nusantara apabila menyerang Bali dan Lombok. Kemudian, armada kapal dihantar untuk menghapuskan sisa baki Empayar Melayu Srivijaya, iaitu Kerajaan Malayu di Palembang. Kemudian, dia berjaya menakluk Minangkabau di Smatera barat dan raja Adityavarman diletakkan sebagai raja boneka Majapahit di situ. Selepas itu, Gajah Mada pun menawan Kesultanan Islam Pasai, Bintan, Temasik, dan Kalimantan.

Selepas Tribuwanatunggadewi turun takhta, dan Hayam Wuruk iaitu anak Tribuwanatunggadewi menaiki takhta, Gajah Mada meneruskan kempen penaklukan di bawah raja baru. Empayar Majapahit kemudian semakin melebar sehingga berjaya menawan Logajah, Gurun, Seram, Hutankadali, Sasak, Buton, Banggai, Kunir, Galiyan, Salayar, Sumba, Muar (Saparua), Solor, Bima, Wandan (Banda), Ambon, Timor, dan Dompo. Pada kemuncaknya, Empayar Majapahir menaungi seluruh Nusantara termasuk Selatan Filipina, Sulawesi, Borneo, dan Tanah Melayu. Ini menjadikan di bawah Gajah Mada, Majapahit menjadi Empayar terluas dalam sejarah Nusantara selepas Empayar Melayu Srivijaya.

Namun, selepas pemergian Gajah Mada pada tahun 1364, kelihatannya seperti Majapahit telah merudum. Empayar Majapahit tidak segah seperti zamannya. Maka, bermulalah setiap wilayah-wilayah yang berada di bawah jajahan Majapahit mula keluar dan mengisytiharkan kemerdekaan. Tidak lama kemudian, naiknya sebuah lagi kerajaan Melayu, iaitu Kesultanan Melayu Melaka menguasasi Nusantara selepas merudumnya Majapahit.

Kata sejarawan Indonesia yang terkenal, Prof. Slamet Muljono:

“Hakikatnya sejarah Majapahit yang gemilang itu sebenarnya adalah sejarah hidup Patih Amangkubumi Gajah Mada.”

Sesungguhnya, Gajah Mada adalah PENAKLUK yang patut dikenang dalam sejarah Alam Melayu. Legasi Gajah Mada amat terserlah di Indonesia. Pada peringkat awal republik, para pemimpin kemerdekaan seperti Soekarno seringkali memetik sumpah Gajah Mada sebagai inspirasi dan “bukti” bahawa negara boleh bersatu di sebalik sempadan yang luas dan kepelbagaian budaya.

Oleh yang demikian, Gajah Mada merupakan sumber inspirasi yang hebat ketika Revolusi Kebangsaan Indonesia untuk mencapai kemerdekaan daripada penjajahan Belanda.


Kenapa Pelarian Di Seluruh Dunia Selalu Buat Jenayah?

Kebelakangan ini, penulis melihat telah banyak perbahasan tentang situasi pelarian Rohingya yang sering berlegar di media sosial seperti Facebook dan juga Twitter. Isu ini timbul bilamana TLDM telah melarang masuk bot pelarian Rohingya yang memasuki perairan Malaysia daripada mendarat untuk mengelakkan penularan wabak Covid 19 di negara kita.

Isu ini semakin panas bilamana netizen menyebarkan beberapa berita yang kurang enak didengar yang menceritakan perangai pelarian Rohingya berdasarkan pengalaman sebahagian rakyat Malaysia. Di antaranya ialah mereka ini tidak bertamadun dan sering membuat jenayah. Penulis tidak bersetuju untuk generalisasikan perbuatan sebahagian ke atas keseluruhan kaum itu sendiri kerana itu berlanggar dengan prinsip penulis.

Namun begitu, penulis tidak nafikan banyak di antara mereka yang berkelakuan sedemikian. Persoalannya, apakah punca terhadap permasalahan ini? Apakah hanya kaum Rohingya sahaja yang mempunyai masalah sedemikian? Apakah ia lebih kepada masalah genetik mereka? Atau apakah ada faktor yang lain yang menyebabkan mereka berkelakuan sedemikian?

Penulis ingin membahaskan di antara dua faktor utama atas permasalahan tersebut iaitu kurangnya pendidikan dan juga faktor kemiskinan yang tinggi. Terdapat pelbagai kajian yang telah dijalankan oleh penyelidik-penyelidik dalam bidang sains sosial yang memberi kesimpulan bahawa dua faktor ini menyumbang terhadap peningkatan kadar jenayah.

Menurut pengkaji-pengkaji, daripada Indonesia, mengunakan data 2013 sehingga 2017, iaitu Fithriati Armin dan juga Idris, mereka mendapati wujudnya hubungan yang signifikan di antara pendidikan, kemiskinan, jurang pendapatan, dan juga kadar jenayah. Mereka mendapati ketiga-tiga faktor tersebut mempengaruhi kadar jenayah di Indonesia.

Berdasarkan kajian, mereka juga menulis bahawa orang yang berpendidikan tinggi mempunyai keupayaan rasional yang lebih tinggi berbanding dengan orang yang tidak berpendidikan atau rendah peringkat pendidikannya. Ini memberi gambaran bahawa golongan berpendidikan kurang kecenderungan membuat jenayah berbanding golongan yang tiada pendidikan.

Berkenaan dengan faktor kemiskinan, pengkaji-pengkaji tersebut turut menyatakan golongan miskin lebih cenderung untuk melakukan jenayah. Ini kerana mereka mempunyai limitasi ekonomi yang sangat terhad. Dalam erti kata yang lain, pilihan pekerjaan mereka lebih terhad berbanding golongan kaya atau pertengahan.

Oleh itu, sebahagian daripada mereka sanggup kerja pekerjaan yang berisiko tinggi atau melakukan akitiviti jenayah kerana aktiviti sedemikian kerana mereka beranggapan aktiviti tersebut menghasilkan pendapatan yang lebih tinggi berbanding pekerjaan yang sah.

Selain Indonesia, pengkaji-pengkaji daripada Pakistan turut menjalan kajian yang berkaitan dengan ketiga-tiga pemboleh ubah ini. Menurut kajian Prof. Dr. Naimatullah Shah, Dr. Bahadur Ali Soomro dan Abdul Jaleel Mirjat, mereka juga berpendapat kemiskinan dan juga pengangguran memberi impak terhadap kelakuan jenayah di Pakistan.

Berdasarkan kajian mereka, mereka beranggapan kemiskinan mengalakkan aktiviti jenayah kerana kemiskinan bolehmenimbulkan kekecewaan, kemurungan dan pengasingan di kalangan belia dan sebab-sebab lain serta menjadi sebab kecuaian ibu bapa untuk menjaga anak mereka terjerumus di dalam aktiviti jenayah.

Tambahan pula, bagi mereka, jika masalah kemiskinan terjadi secara berterusan, orang miskin mempunyai kecendurungan untuk membuat sesuatu yang terdesak untuk hidup, salah satunya adalah melakukan jenayah.

Di samping itu, satu kajian yang telah dijalankan di Sweden juga mempunyai kesimpulan yang hampir serupa terhadap pemboleh ubah pendidikan dan juga kadar jenayah. Menurut Åslund Olof dan rakan pengkajiannya, mereka membuat kesimpulan penambahan masa pembelajaran dan juga dan juga pendedahan lebih terhadap pendidikan secara amnya berjaya mengurangkan kadar jenayah di Sweden. Mereka berpendapat, keupayaan para pelajar untuk membuat jenayah terutamanya kes-kes juvana berkurang kerana masa mereka diisi oleh masa persekolahan.

Oleh itu berdasarkan kajian-kajian di atas dan juga kajian-kajian lain yang penulis telah baca, penulis dapat simpulkan sifat sebahagian pelarian Rohingya itu adalah disebabkan faktor kemiskinan dan juga kurang pendidikan di kalangan mereka serta ditambah pula dengan faktor-faktor yang lain. Orang yang terdesak akan cenderung untuk melakukan perbuatan yang terdesak.

Pelarian Rohingya telah dinafikan hak kerakyatan mereka selama 37 tahun, hampir 4 dekad lamanya. Mereka telah dinafikan hak pendidikan mereka dan juga hak untuk mencari pekerjaan serta mereka mengalami trauma daripada pembvnuhan beramai-ramai yang dilakukan oleh askar Myanmar dan juga 3 generasi mereka telah ditekan oleh kerajaan Myanmar.

Jadi tidak hairanlah kenapa suasana hidup mereka membentuk sikap mereka yang kita lihat jelik di Malaysia hari ini. Sudah tentu ini akan memberi satu impak yang negatif terhadap sosio kehidupan mereka. Maka tidak hairanlah sebahagian daripada mereka melakukan perkara yang kurang enak di mata kita.

RUJUKAN

Armin, F. (2020, March). Analysis of the Effects of Education, Unemployment, Poverty, and Income Inequality on Crime in Indonesia. In 4th Padang International Conference on Education, Economics, Business and Accounting (PICEEBA-2 2019) (pp. 368-374). Atlantis Press.

Åslund, O., Grönqvist, H., Hall, C., & Vlachos, J. (2018). Education and criminal behavior: Insights from an expansion of upper secondary school. Labour Economics, 52, 178-192.

Nitta, Yuichi (25 August 2017). “Myanmar urged to grant Rohingya citizenship”. Nikkei Asian Review.

Shah, N., Soomro, B. A., & Mirjat, A. J. (2019). An Investigation of the Impact of Poverty and Unemployment on Criminal Behaviour among Youths: An Empirical Approach. Pakistan Journal of Criminology, 11(1), 54-67.


Chand Bibi: Wanita Besi India

Beliau adalah wanita yang cantik,cerdik dan berkaliber.Beliau menguasai banyak bahasa seperti Arab,Urdu,Hindi,Parsi,Turki,Marathi dan Kannada.Beliau ialah pemerintah Bijapur (1580–90) dan Ahmednagar (1596–99).Hobinya ialah melukis gambar bunga dan bermain sitar.

Beliau terkenal kerana mempertahankan Ahmednagar daripada serbuan askar-askar Mughal ketika era Emperor Akbar.

Apa yang Srikandi ingin ceritakan di sini,adalah ketahanannya dari dua sisi,menghadapi pelbagal pengkhianatan oleh para aristokrat dan ketahanannya menghadapi serangan musuh.

Jika Chand Bibi disokong oleh menteri lantikannya Muhammad Khan,sudah tentu masalahnya berkurang.Namun menterinya itu khianat dan bersekongkol dengan pihak musuh.

Chand Bibi mempertahankan Kubu Ahmednagar sebanyak dua kali.Kali pertama pada November 1595,beliau telah memukul mundur serangan tentera Mughal dengan jayanya.Pertempuran kedua menyaksikan gabungan tentera Bijapur, Ahmadnagar,dan Golconda di bawah Sohil Khan berperang di Sungai Godavari dengan askar-askar imperial Mughal yang terlatih dan terkenal memiliki teknologi meriam yang jarang terdapat pada mana-mana kerajaan di India ketika itu.

Tentera imperial menang namun tidak mampu bertahan dan akhirnya berundur ke Sahpur.Pihak Mughal mengumpulkan kekuatan di bawah pimpinan anak Akbar sendiri iaitu Daniyal selain dua komander terhebatnya Mirza Yusuf Khan dan Khan Khanan (yang memenangi pertempuran pertama).

Dalam pada itu,Chand Bibi sekali lagi dikhianati oleh menteri yang baru,Nehang Khan yang juga baru dilantik.Nehang Khan telah membuat tindakannya sendiri dengan mara ke Beed dan kemudian ke kawasan genting di Jaipur Kotli dengan menyangka akan bertembung dengan askar-askar Mughal di situ.Namun Daniyal mengambil keputusan tidak ke Jaipur Kotli sebaliknya mengepung Ahmednagar.

Chand Bibi sekali lagi mempertahankan kubu Ahmednegar.Namun kekuatan tentera Mughal lebih besar dan masih baru berbanding tenaga para tenteranya yang hampir kehausan mempertahankan kubu itu pada serangan pertama.Chand Bibi mengambil keputusan untuk mengadakan rundingan tertentu dengan Daniyal.

Malangnya,para aristokratnya yang dungu mendakwa wanita besi itu ingin menyerahkan Ahmednagar kepada Mughal.Fitnah mula merebak merata-rata.Chand Bibi dituduh mengkhianati mereka.

Para askar yang terpedaya dengan fitnah itu tiba-tiba menjadi berang dan menyerbu ke kediaman Chand Bibi.Wanita cantik yang bijak dan berani itu akhirnya terbunuh dalam serbuan askar-askarnya sendiri.

Selepas kepungan 4 bulan 4 hari selepas kematian tragis Chand Bibi,akhirnya Ahmednagar jatuh ke tangan Mughal.


Kekunci WASD: Sejarah Dan Asal Usulnya

Kebolehan bergerak dalam permainan video adalah sangat penting bagi pemain untuk merasai pengalaman permainan dan juga merasai seperti pemain itu sendiri berada di dunia permainan itu. Contohnya Fortnite. Apa persamaan yang ada pada Fortnite dan permainan video yang lain? Penggunaan WASD. Tetapi dari mana datang konfigurasi WASD ini? Konfigurasi ini datang dari pemain profesional pertama yang terhebat. Ini menunjukkan bahawa lagenda boleh mengubah mekanik permainan.

Quake (1996)

Quake adalah permainan video penembak orang pertama (first-person) yang dibangunkan oleh Id Software dan diterbitkan oleh GT Interactive pada tahun 1996. Ia adalah permainan pertama dalam siri Quake. Dalam permainan, pemain mesti mencari jalan mereka melalui pelbagai pagar sesat (maze), persekitaran zaman pertengahan sambil melawan pelbagai raksasa menggunakan pelbagai senjata.

Kelemahan Quake

Walaupun terdapat banyak kritikan yang bagus daripada pengkritik permainan dan orang awam, permainan ini sangat sukar dimainkan kerana kawalan yang mengelirukan. Mengikut manual permainan Quake (http://sdf.org/~jstg/quake/q1manual.pdf), pemain harus mengawal watak dalam permainan itu dengan kekunci anak panah untuk bergerak ke depan dan ke belakang; atau ke kiri dan ke kanan; A untuk memandang ke atas; Z untuk memandang ke bawah; dan jika mahu melihat ke atas dan ke bawah menggunakan tetikus, kekunci palang (“/” yang berkongsi dengan “?”) harus ditekan terlebih dahulu.

Kelebihan Quake

Walaupun kesukaran cara pengawalan yang ditetapkan oleh pengaturcara (programmer), satu ciri-ciri yang dianggap terbaik pada masa itu adalah kebolehan menukar tetapan kekunci yang akan ditekan untuk mengawal permainan. Tetapi WASD bukanlah satu-satu pilihan pada ketika itu. Ada yang menggunakan ASDF dan mungkin beratus lagi kombinasi yang mereka merasakan memudahkan mereka untuk bermain. Tetapi hanya seorang sahaja yang menggunakan WASD sebagai tetapan lalainya dalam permainan ini. Kita akan kembali membincangkan siapakah orang itu. Mari kita mengembara dalam sejarah WASD ini.

Sejarah kekunci WASD

WASD (,AOE pada papan kekunci Dvorak; ZQSD pada papan kekunci AZERTY) adalah satu set empat kekunci pada papan kekunci QWERTY atau QWERTZ komputer yang meniru konfigurasi T terbalik dari kekunci anak panah. Kekunci ini sering digunakan untuk mengawal pergerakan watak pemain dalam permainan komputer, permainan orang pertama yang paling biasa tetapi juga dalam banyak permainan memandu dan orang ketiga.  W / S  mengawal ke hadapan dan ke belakang, sementara kawalan  A / D  mengawal kiri dan kanan.

Terutamanya, WASD digunakan untuk mengambil kira fakta bahawa kekunci anak panah tidak ergonomik digunakan bersama dengan tetikus tangan kanan. Semasa hari-hari awal permainan, ini bukan masalah kerana tetikus tidak digunakan; kekunci anak panah dikawal kedua-dua pergerakan  ↑   ↓  serta melihat persekitaran  ←   → , dengan strafing (meyerang sambil menembak) dilakukan melalui penggunaan kekunci pengubah (biasanya Alt + ← →).

Walau bagaimanapun, pengenalan mouselook, sebuah sistem yang membolehkan keupayaan untuk menggunakan tetikus untuk melihat-lihat ke arah menegak dan mendatar, membolehkan pemain untuk melaksanakan teknik-teknik seperti penembakan bulatan yang tepat; walaupun boleh dengan papan kekunci, tetapi sukar dilakukan dan menyebabkan pergerakan bergerigi. Oleh kerana tetikus kini digunakan untuk melihat, kekunci ← dan → untuk mencari akan menjadi berlebihan dan dengan itu diubah untuk menjadi kunci strafe.

Thresh

Dennis Fong atau terkenal dengan nama atas taliannya, Thresh adalah seorang ahli perniagaan Amerika dan pemain bersara profesional permainan video penembak orang pertama Quake and Doom. Beliau adalah pengasas bersama Xfire, laman web messenger dan instant messenger untuk pemain yang diperoleh Viacom untuk AS$ 102 juta pada bulan April 2006.

Beliau juga mengasaskan Lithium Technologies, syarikat pengurusan hubungan sosial (CRM). Dalam karier permainannya, kemenangannya yang paling tinggi muncul pada tahun 1997 di kejohanan Red Annihilation Quake, di mana beliau mendapat tempat pertama dan memenangi Id Software CEO John D. Carmack’s Ferrari 328. Fong diiktiraf oleh Guinness World Records sebagai pemain permainan video profesional pertama.

Kenapa saya melibatkan Thresh dalam hal WASD ini?

Fong merupakan pelopor pertama dan mempopularkan konfigurasi utama WASD yang kini biasa digunakan dalam permainan PC.

Dalam permainan video, Fong dikenali dengan refleks, intuisi, dan taktiknya. Orang-orang mencipta istilah “Thresh ESP” untuk menggambarkan kebolehannya yang luar biasa kerana mengetahui dengan tepat apa yang dilakukan lawan-lawannya. Walau bagaimanapun, beliau tidak dianggap sangat tepat pada tujuannya. Dalam perlawanan kalah-mati 1 lwn. 1, beliau membuat keutamaan untuk memahami tahap dan “mengawal” barang-barang penting dengan mengagak masa yang tepat untuk mengulangi mengunakan barang ke atas lawan, seperti peluncur roket dan perisai dalam Quake.

Fakta menarik, beliau tidak pernah kalah dalam semua perlawanan untuk permainan Quake, walaupun permainan ini dikenali dengan kawalan yang sangat sukar.

Kejayaan WASD

Satu lagi kelebihan WASD adalah bahawa ia membolehkan pengguna menggunakan ibu jari tangan kiri untuk menekan space bar (selalunya arahan lompat) dan jari kelengking tangan kiri untuk menekan kekunci Ctrl atau ⇧ Shift (selalunya menunduk dan/atau pecut), lain pula dengan kekunci anak panah yang kekurangan kekunci lain berdekatan untuk ditekan. Ctrl dan ⇧ Shift dipilih sebahagiannya kerana ia adalah kunci yang lebih besar dan dengan itu lebih mudah ditekan, tetapi pada zaman dahulu, sistem yang lebih lama komputer hanya dapat mengenali beberapa penekanan utama alfanumerik, batasan yang dielakkan dengan menggunakan kekunci pengubah. Dalam permainan kemudian, penggunaan kunci E untuk berinteraksi dengan item atau membuka inventori juga dipopularkan kerana lokasinya di sebelah kunci WASD, yang membolehkan pemain mencapai dengan cepat.

Dark Castle (1986) boleh menjadi permainan pertama menggunakan kekunci WASD dan tetikus untuk mengawal. Half-Life (1998) adalah salah satu permainan pertama yang menggunakan WASD secara lalai. Selepas dipopularkan oleh penembak orang pertama, WASD menjadi lebih biasa dalam genre permainan komputer lain. Kebanyakan permainan yang menggunakan susun atur ini digunakan dalam perspektif orang ketiga atas bahu (over-the-shoulder third-person). Sesetengah permainan yang menggunakan pandangan kamera atas juga menggunakan WASD untuk mengerakkan kamera, seperti beberapa permainan bangunan bandar dan permainan simulasi ekonomi.

Kesimpulan

Mengambil petikan temuramah Thresh dalam Vox, “Saya rasa saya tidak patut mengatakan yang saya mencipta konfigurasi ini. Ini hanya tetapan yang saya rasa selesa untuk dimainkan. Sebagai pemain terhebat semasa generasi saya pada ketika itu, ramai mahu menggunakan apa yang saya suka guna. Saya rasa sangat hebat WASD menjadi standard pada hari ini.”


Kebenaran Buy Muslim Bumiputera First (BMBF) Yang Politikus Tak Mahu Kamu Tahu

Ahmad dan Vladimir berniaga sebelah-sebelah. Dua-dua jual produk  yang sama dengan harga dan kualiti yang sama. After sales service juga sama. Layanan kepada pelanggan lagi la sama. Dua-dua ada duit syiling  cukup buat baki, dua-dua kedai bersih, dan dua-dua jujur.

Jika  diikut prinsip BMF ni, kita pun pergilah ke kedai Ahmad. Sebabnya kita  tahu duit yang kita belanjakan di kedai Ahmad akan jadi duit zakat  sekaligus membantu ekonomi umat Islam.

Katakan satu hari produk yang nak dibeli tak ada di kedai Ahmad. Kita  pun rileksss saja masuk kedai Vladimir untuk beli produk yang sama.

Katakan di kedai Vladimir pun produk tu habis, kita pergi la pulak  kedai Muthusamy, kedai Thomas, mahupun kedai Sebastian. Tak ada sesiapa  pun nak boikot perniagaan depa.

Kita tetap berbelanja di kedai  Vladimir, Muthusamy, Thomas, dan Sebastian tetapi sebagai pilihan kedua. Hanya selepas di kedai Ahmad tu produknya dah habis. Kita tetap berbelanja di kedai non-Muslim sebab kita tahu kita tiada pilihan pada  waktu itu.

Macam tu je bendanya. Tak ada isu boikot. Tak ada isu sokong membabi-buta. Tak ada. Nehi. Nada. Laa takbiru ahya bi nafsih.

Kami orang Islam-Melayu ni bukannya bodoh hingga tak reti nak bezakan  antara keperluan dengan kehendak. Kami Islam-Melayu bukannya bebal untuk  bezakan antara keutamaan dengan pilihan.

Ini hingga nak  perlekehkan gerakan orang Melayu dengan cakap Facebook, iPhone, Samsung,  Huawei, bla bla bla buatan kafir apa benda. Lepas tu tanya produk teknologi Islam, produk automotif Islam, etc. Itu cubaan nak spin.  Cubaan melemahkan mentaliti kita orang Islam-Melayu.

Kau baca perenggan bawah ni baik-baik.

Pihak-pihak ini cuba tanamkan dalam kepala kita orang Islam-Melayu,  kalau kita buat apa-apa takkan menjadi. Mereka nak kita percaya bahawa  semangat Islam-Melayu ni lemah. Mereka mahu kita fikir kita ni hangat-hangat tahi ayam punya bangsa.

Mereka perlekeh kita. Mereka perleceh kita. Mereka guna kuasa, jawatan, dan media. Mereka guna  individu-individu dari bangsa kita sendiri untuk lemahkan kita. Mereka  tak mahu lihat kita berjaya.

Individu-individu itu pula pihak  yang dari awal sudahpun tewas. Mereka memang senang untuk diperguna. Tak ada jati diri. Tak ada rasa cinta kepada agama dan bangsa. Jangan beri  perhatian kepada mereka.

Kita buat apa yang kita mampu buat. Tak boleh buat semua, jangan tinggalkan semua. Kita ni dah terlalu lama kena doktrin hinggakan ramai antara kita tak percaya bahawa kita boleh buat. Kita buktikan kita boleh buat.

Kepada pihak yang perlekeh,  perleceh, dan persenda gerakan ini, teruslah bersikap begitu. Mungkin dengan cara itu anda boleh menguatkan Islam-Melayu di tanah air kita ini. Mungkin dengan mengutuk perjuangan bangsa sendiri, anda dapat  mengembalikan keagungan tamadun Melayu.


Pemerkasaan Identiti Yang Menjulang Kepentingan Bahasa

Kerajaan Malaysia dibawah pentadbiran sekarang nampak serius mengangkat martabat bahasa Melayu. Sekalipun bermotif untuk menagih undi, usaha ini pasti positif. Akibat bebanan politik, ramai mentertawakan usaha ini. Percaya tidak – itulah perangai orang Ukraine suatu masa dahulu, sering mengetepikan sebarang usaha untuk mengangkat bahasa ibunda.

Populasi Ukraine kini mencecah 40 juta orang. Namun bukan semua dalam kalangan 40 juta ini bertutur dalam bahasa Ukraine, oleh kerana pengaruh penjajahan Rusia di bumi Ukraine. Kalau tengok secara realiti, Ukraine sudah wujud beratus-ratus tahun. Namun fitrah kenegaraan Ukraine betul-betul kukuh sejak tahun 1991. Lama mereka ditindas Rusia, sejak zaman empayar lagi apabila bahasa Ukraine diharamkan di sekolah (Peterson, 2014). Perintah larangan ini tidak diendah blok Ukraine Barat yang takkan sesekali mengharamkan bahasa ibunda.

Semasa zaman Soviet, kerajaan Vladimir Lenin dan Joseph Stalin memberi janji palsu asalnya mahu bertoleransi. Namun mereka meneruskan penindasan, yang disambung pemimpin-pemimpin susulan. Bahasa Ukraine hanya diisytihar rasmi dalam Soviet Ukraine – tetapi pelaksanaannya masuk parit hanya misai tercacak keluar. Bahasa Rusia senantiasa menjadi “bahasa komunikasi antara-etnik” di seluruh Soviet. Malah antara zaman 1933-1957 dan 1963-1989, bahasa Ukraine tiada tempat langsung, kononnya terlalu nasionalistik (Farmer, 2012).

Bercakap pasal nasionalisme, kami mempelawa kalian untuk beli buku POLITIK UNTUK PEMULA. Dalam buku ini, kami terang habis berkenaan dengan institusi dan ideologi politik. Sistem kerajaan pun diulas begitu rapi untuk memudahkan kalian faham perbezaan antara demokrasi berparlimen dan berpresiden. Link pembelian: https://bit.ly/3vK4xw5.

Berdiri Di Atas Kaki Sendiri

Bahasa pun boleh ditindas, apatah lagi warga Ukraine sendiri. Ketepikan dulu kezaliman Soviet terhadap Ukraine semasa peristiwa Holodomor, yang sampai hari ini Rusia enggan iktiraf. Ketepikan juga pengstrukturan ekonomi Soviet Ukraine yang lebih mesra bangsa Rusia.

Jadi buat masa ini, semua boleh nampak asbab di sebalik perjuangan Ukraine. Mereka takkan boleh bersahabat dengan Rusia. Ini bukan isu abang-adik. Pertembungan Rusia-Ukraine sebenarnya jauh lebih kritikal berbanding Rusia-Eropah. Maka selepas mendapat kemerdekaan, negara Ukraine pantas bergerak untuk mewangsakan Ukraine dari segi bahasa dan bangsa.

Tempoh 1991 dan 2022 belum cukup dua generasi, sekali gus mustahil untuk cabut akar yang mencengkam selama berabad. Bahasa Rusia masih dominan dalam stesen televisyen. Namun realiti ini semakin berubah sejak kebelakangan ini.

Selepas Moscow Menggempur

Ramai penduduk Kyiv sebenarnya tidak fasih dalam bahasa Ukraine. Selepas Vladimir Putin memperluas skop peperangan tahun ini, mereka nekad ingin berubah. Pada dasarnya, Putin menyerang atas justifikasi 1) ingin menghalang kemasukan Ukraine dalam NATO dan 2) ingin memelihara dominasi Rusia di bumi Ukraine (Simmons, et al., 2022). Justifikasi kedua jelas tuju pada usaha gigih Ukraine ingin mengangkat martabat bahasa tempatan.

Peperangan ini mengukuhkan lagi iltizam Ukraine untuk berbahasa Ukraine. Cuba fikir sejenak – Presiden Volodymyr Zelensky sendiri membesar dengan bahasa Rusia. Demikian hari beliau berkata, peperangan ini akan mengheret semua unsur keRusiaan sekali harung. Rusia akan selamanya terikat pada tindakan Putin. Dan siapa sangka, kata beliau mencerminkan pendirian rakyat, sampai seorang profesor bahasa bernama Svitlana Lukach sanggup ajar secara percuma di sebuah kedai buku (Luxmoore, 2022). Ribuan sudah berdaftar untuk belajar.

Menurut Svitlana, “aku tak mampu berjuang di barisan hadapan. Tetapi inilah perjuangan aku demi bangsa aku.” Tanggungjawab ini sekarang sudah mengangkat bahasa Ukraine yang dulu persepsinya ditutur “orang kampung tak berpelajaran”. Apabila Rusia mengisytihar perang, ramai warga Ukraine menaikkan status: “inilah ciapan terakhir aku dalam bahasa ni”.

Bayangkan – perjuangan bahasa dijulang golongan berkepentingan, warga cerdik pandai dan rakyat marhaen. Daripada doktor sampai petani. Perjuangan mereka sebenarnya mirip dengan apa yang sedang dibuat Malaysia. Cuma bezanya, peperangan mereka masih berterusan (malas nak cakap perjuangan belum selesai).

Rusia sebelum ini belum ada ‘dosa perang’ macam Amerika Syarikat. Sebab itu ramai nampak menyokong apa yang Rusia buat, sedangkan ribuan nyawa marhaen sudah melayang… sama seperti Afghanistan dan Iraq. Namun era Richard Nixon dan George Bush sudah lama tamat. Amerika Syarikat sudah tidak mampu berperang. Nampak gaya, kini Rusia pula sedang ambil alih.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Farmer, K. (2012). Ukrainian Nationalism in the Post-Stalin Era: Myth, Symbols and Ideology in Soviet Nationalities Policy. Springer. Halaman 241.

Luxmoore, M. (2022, Ogos 6). Moscow’s Invasion Pushes Ukrainians to ditch Russian, Learn Ukrainian. The Wall Street Journal.

Peterson, B. (2014, Mac 16). The long war over the Ukrainian language. Boston Globe.

Simmons, A., et al. (2022, Februari 22). Putin orders deployment of troops in breakaway regions in Ukraine. The Wall Street Journal.


Menghayati Wasiat Luqman Al-Hakim

Bulan Ramadan bakal menjelang tidak lama lagi. Bulan yang menjadi idaman pencinta Tuhan dan bulan yang menimbulkan kegelisahan bagi kacang hantu. Makanya, sebagai menyahut seruan menyemarakkan lagi keghairahan menyambut Ramadan Al-Mubarak, saya akan kongsikan beberapa wasiat Luqmanul Hakim kepada anaknya sebagai renungan.

1.) Tidak berlaku syirik kepada Allah s.w.t.

Ramai mungkin memandang enteng tentang perkara ini tetapi hakikatnya, ia sebenarnya membezakan seseorang itu Muslim atau sebaliknya. Tanpa kita sedar, kita sebenarnya banyak menduakan Tuhan dalam banyak benda. Kita menyalahkan musibah atau bencana pada seseorang atau objek yang kita benci padahal sebenarnya yang menyebabkan sesuatu musibah itu berlaku ialah Tuhan. Bila kita dapat sesuatu nikmat, kita memuji orang yang memberi tetapi kita lupa bahawa yang memberi itu hanyalah perantara antara kita dengan Dia. Makanya, ke mana nilai tauhid yang sepatutnya menjadi asas utama dalam hubungan kita dengan Tuhan?

Nilai ini yang mengikat manusia daripada tidak terus hanyut dengan delusi ciptaan syaitan dan menambahbaik nilai kemanusiaan yang ada pada diri ke tahap lebih tinggi. Luqmanul Hakim sedar tanpa nilai tauhid, manusia akan mengalami krisis jiwa yang besar dan menjadi ejen kemusnahan bukan saja pada diri tetapi juga pada orang lain.

2.) Berlaku baik kepada ibu bapa.

Saban hari, kita dikejutkan dengan cerita-cerita kurang enak tentang layanan anak pada ibu bapa. Adakalanya, kita bertanya kepada diri sendiri, mengapa perkara ini berlaku dalam masyarakat yang mengaku dirinya moden tapi miskin dari segi kemanusiaannya? Tanpa kita sedar, orang yang kita sakiti itu ialah wali-wali keramat yang mendidik dan mencurahkan sepenuh kasih sayang sejak dari kecil. Mentang-mentanglah kita ada kuasa dan harta sedikit, maka kita anggap kita ada hak untuk memperlakukan mereka sebegitu. Tetapi kita juga lupa, kita akan tua pada akhirnya dan anak-anak yang melihat perlakuan kita pasti akan mengulangi perkara sama pada hari tua kita. Berlaku baiklah kepada ibu bapa kita dan taatilah perintah mereka selagi mana ia tidak melanggar hukum syarak. Ketahuilah, ibu bapa itu ialah peluang pelaburan menuju syurga. Jangan kerana ego, sudahlah kita dilabel derhaka oleh mereka tetapi kita jadi manusia tercela di sisi-Nya.

3.) Hindari penyakit sombong.

Manusia bila sudah berada di atas, merasa dirinya layak untuk bersikap angkuh dan sombong dengan orang lain. Ini kerana pada pandangannya, dia sudah berada di tahap yang lain dan patut dilayan mengikut status barunya itu. Tetapi Tuhan bukan memandang harta dan pangkat yang dimiliki tetapi memandang hati dan nilai amalan yang dilakukan. Manusia yang sombong bukan saja mendedahkan dirinya kepada kemurkaan Tuhan, dia juga mendedahkan dirinya kepada kemunduran dan kejatuhan dirinya. Mengapa? Bila manusia itu merasa dirinya terlalu bagus, dia akan merasa terlalu selesa dan tidak mahu melakukan sebarang penambahbaikan sehingga menyebabkan dirinya dipotong oleh orang lain dan ketinggalan di belakang. Bukan itu saja, penyakit sombong yang bertunas dalam diri akan menyebabkan amalan yang dilakukan menjadi busuk dan tidak lagi diterima Tuhan. Dan Rasulullah s.a.w memberi amaran kepada sesiapa yang punya penyakit ini, walaupun ia hanya bersaiz sebiji sawi tidak akan masuk syurga. Dan sekiranya masih ada berangan untuk berlaku sombong, beranikah anda untuk mengambil satu pakaian yang selayaknya untuk Dia? Hanya Allah s.w.t sahaja yang layak untuk bersikap sombong kerana Dialah Penguasa Alam Semesta ini dan Dialah Penguasa Hari Akhirat.

5.) Kepentingan menunaikan solat.

Bila kita berbicara soal ini, ramai menganggap ia satu beban. Padahal ia memegang status ibadat pertama yang ditanya Tuhan pada hari akhirat dan Rasulullah s.a.w menerima perintah ibadat secara langsung dengan Allah s.w.t semasa peristiwa Isra’ dan Mikraj. Hakikat yang manusia selalu terlepas pandang berkenaan ibadat solat ialah ia menambah semangat manusiawi untuk terus melakukan kebaikan dan menghindarinya daripada melakukan kejahatan. Bahkan, solat mempunyai kelebihan dari segi kesihatan seperti menambahbaik postur badan dan kesihatan mental. Betapa manusia memandang enteng kelebihan solat sampai terlupa berapa ramai nabi dan rasul terdahulu yang mahukan ibadat mulia ini untuk umat mereka.

6.) Jangan memandang rendah kebaikan manusia walaupun ianya kecil

Satu trend yang saya perasan ialah manusia terlalu berkira dalam melakukan kebaikan walaupun benda tersebut remeh dan tidak memerlukan kudrat yang banyak. Apakah manusia menganggap kebaikan itu terlalu mahal sehingga merasa malu untuk melakukannya? Atau manusia melihat kejahatan itu sesuatu yang dibanggakan kerana ia menjadi norma dalam masyarakat hari ini? Tidak seperti apa yang dijaja pihak tertentu, hakikatnya kebaikan itu mudah saja dilakukan. Dalam dunia moden yang serba canggih ini, hanya dengan menekan butang like dan share program-program berunsur kebaikan seperti bengkel keusahawanan dan ceramah motivasi mendapat pahala. Senyum itu berpahala, membuang benda kotor atau merbahaya dari jalanan itu berpahala, melakukan kebaikan itu berpahala, mengucapkan sesuatu yang baik berpahala, hatta mengajarkan ilmu pada orang lain juga berpahala. Makanya, apa sebenarnya yang menghalang kita dari melaksanakan wasiat Luqmanul Hakim ini? Kalau halangan kita adalah ego, malulah kita kerana ego bukan penyubur benih kemanusiaan tetapi penyubur benih kehancuran manusiawi!

#TazkirahAlternatif


73% Warga Amerika Yang Dimasukkan Ke Hospital Dengan COVID-19 Mempunyai Penyakit Lain Sebelum Ini

Di antara pesakit AS yang dimasukkan ke hospital dengan COVID-19, 73% daripada mereka mempunyai sekurang-kurangnya penyakit lain sebelum ini, menurut satu laporan baharu dari Pusat Kawalan dan Pencegahan Penyakit (CDC).

“Di Amerika Syarikat, orang yang mempunyai faktor risiko kesihatan lain yang diiktiraf untuk jangkitan yang teruk dari jangkitan pernafasan adalah risiko yang lebih tinggi untuk penyakit yang teruk daripada COVID-19 berbanding mereka yang tidak mempunyai keadaan kesihatan sebegini,” kata laporan itu.

Sehingga 28 Mac, negeri dan wilayah AS telah melaporkan 122,653 kes koronavirus. Dalam 7,162 kes, pesakit mempunyai sejarah kesihatan, CDC berkata 71% daripada mereka dimasukkan ke hospital akibat COVID-19 dan 78% daripada mereka yang dimasukkan ke unit rawatan rapi mempunyai keadaan kesihatan yang sememangnya sudah sedia berisiko.

Keadaan sejarah kesihatan berisiko yang paling kerap dilaporkan dalam kalangan pesakit koronavirus AS adalah diabetes, penyakit paru-paru kronik, dan penyakit kardiovaskular.

Agensi juga berwaspada bahawa penemuannya masih awal dan analisis tersebut dikekang oleh faktor-faktor seperti kehilangan data kesihatan untuk hampir 95% pesakit, serta ketersediaan ujian virus korona yang terhad, dan kekurangan maklumat tentang hasil jangka panjang penyakit itu.

Namun, penemuan awal adalah setanding dengan negara-negara seperti China dan Itali, yang mana kedua-duanya mempunyai kadar kematian yang lebih tinggi dan kes-kes yang teruk terdiri dalam kalangan pesakit yang ada penyakit mendasari.

Pusat Kawalan dan Pencegahan Penyakit China mendapati kadar kematian dalam kalangan pesakit mempunyai sejarah penyakit jantung, diabetes, penyakit pernafasan kronik, tekanan darah tinggi dan kanser jauh lebih tinggi berbanding purata yang terdapat di seluruh negara.

Institut Kesihatan Negara Itali mendapati bahawa 99% orang yang meninggal dunia dari COVID-19 mempunyai sekurang-kurangnya satu sejarah kesihatan sebelumnya.

“Strategi untuk melindungi semua orang dan terutama mereka yang mempunyai keadaan kesihatan yang mendasari, termasuk mengamalkan penjarakan sosial dan mencuci tangan, harus dilaksanakan oleh semua komuniti dan semua orang untuk membantu memperlahankan penyebaran COVID-19,” kata laporan CDC.

Agensi mengesyorkan bahawa sesiapa yang mempunyai sejarah kesihatan yang berisiko yang mengalami gejala COVID-19 – yang kerap kali merangkumi demam, batuk, dan sesak nafas – segera hubungi penyedia penjagaan kesihatan.

RUJUKAN:


Pembunuh Bersiri Aneh Dari Jepun

“Aku nak tolong orang yang benar-benar menderita. Mohon mesej aku bila-bila masa saja.”

-Takahiro Shiraishi

Pada 30 Oktober 2017, Takahiro Shiraishi, berumur 27 tahun ditangkap atas kesalahan membunuh 8 orang perempuan dan seorang lelaki dalam tempoh 2 bulan.

Dilaporkan juga, Shiraishi telah melakukan serangan seksual ke atas 8 perempuan tersebut sebelum mereka dibunuh.

Dalam kalangan mangsa, 4 orang daripadanya berumur 17 tahun. Selebihnya berumur 20 tahun ke atas.

Pembunuh bersiri seperti Shiraishi ini mungkin tak begitu mengejutkan kalau nak dibandingkan dengan Luis Garavito yang telah membunuh seramai 138 orang, Yang Xinhai seramai 67 orang dan Alexander Pichushkin seramai 48 orang.

Yang menariknya tentang kes Shiraishi ini adalah, dia tidak mencari mangsa untuk membunuh. Tetapi mangsa mencari dia untuk dibunuh. Mangsa tersebut adalah individu yang telah tertekan dengan hidup dan mahu mengakhiri hidupnya.

Shiraishi jadikan pekerjaan membunuh individu yang nak membunuh diri ini sebagai bentuk perniagaan. Malah, dia pernah menerima bayaran sebanyak 3400 pound sterling daripada seorang mangsa.

Shiraishi menjadikan laman Twitter-nya untuk menarik pelanggan. Selain daripada apa yang dia cakap di atas, dia juga pernah menyatakan, “Gejala buli ada di mana-mana. Di sekolah dan di tempat kerja.”

“Di luar sana mesti ada ramai orang yang sedang menderita apabila cuba nak bunuh diri. Cuma kes mereka tak dilaporkan saja. Aku nak tolong orang macam itu.”

Shiraishi menggunakan pelbagai bentuk perkataan di laman media sosialnya untuk menarik mangsa untuk dibunuh.

Dilaporkan, Shiraishi ini masa kecil-kecil dulu memang seorang kanak-kanak normal. Pendiam tapi pandai bersosial dengan jiran-jiran. Dalam pelajar pun dia biasa-biasa aje. Tak adalah cemerlang, dan tak juga teruk sangat.

Dia gemar bersukan. Jarang cakap pasal diri sendiri. Selalu dengar orang sembang aje. Ini yang dikatakan oleh akhbar Asahi Shimbun.

Shiraishi ini pun dulu suka main cekik-cekik dengan kawan-kawan dia dan dipernah pengsan sebab permainan itu. Kebetulan, mangsa-mangsa Shiraishi pun dibunuh dengan kaedah yang sama iaitu dicekik.

Dia pernah bercinta dengan seorang wanita. Wanita ini kata, Shiraishi memang seorang yang lemah lembut pewatakannya. Selepas dia tamatkan persekolahan, dia pernah bekerja dia sebuah pasaraya selama 2 tahun.

Selepas itu, dia bekerja sebagai peninjau mencari gadis-gadis untuk dijadikan pelacur sebuah kelab di Kabukicho. Dia pernah kena penjara sebab pekerjaan ini.

Sikap Shiraishi ini mula berubah sewaktu dia cakap kepada ayah dia, “Aku tak tahu kenapa aku hidup.”

Kemudian, waktu inilah dia mula bangunkan banyak akaun Twitter dan canang diri dia sebagai ‘Tukang Gantung Profesional’ (Professional Hangman). Dia melaporkan, dia akan terus bunuh mangsanya sejurus bertemu.

Pihak polis menemui 240 serpihan tulang yang dimiliki oleh 9 mangsa Shiraishi termasuk kepala dan anggota badan yang lain. Rumah dia mungkin dijadikan sebagai tempat untuk Shiraishi hilangkan bukti.

Jiran-jiran pun mula bau benda-benda busuk dari rumah Shiraishi sendiri.

Sampai sekarang pihak polis sedang siasat identiti-identiti mangsa. Fuh, macam cerita dalam manga pula rasa.


Cara Mongol Menjatuhkan Hukuman Yang Unik

Berdasarkan anggaran yang dibuat dari perkiraan sejarawan tamadun nomadik, sepanjang zaman penaklvkan dan pep3rangan yang membuka kepada jalan kebangkitan dan dominasi Empayar Mongol, tent3r4 Mongol dipercayai telah meng0rbankan kira-kira antara 40 hingga 60 juta nyawa manusia.

Tetapi sebenarnya, berdasarkan penilaian melalui sifat mereka yang bertentangan terhadap subjek-subjek mereka yang dengan rela hati mengiktiraf kedaulatan Mongol tanpa perlu bert3mpvr, Mongol sebenarnya lebih mengharapkan agar mvsuh mereka menyerah kalah tanpa penentangan, sekaligus mengelakkan pertumpahan d4rah yang mengerikan.

Lazimnya, pentadbir mahupun semua warga penduduk kota yang dicerob0h akan dibiarkan terus hidup sekiranya mereka memilih untuk menyerahkan kota mereka dan sedia menjadi subjek Mongol tanpa memberikan sebarang penentangan. Sangkaan mereka yang akan diperintah secara zalim tiba-tiba mendapati bahawa adakalanya pemerintah Mongol boleh menjadi pemerintah yang baik.

Mereka yang hidup dibawah wilayah jaj4han taklvk bangsa Mongol boleh dikatakan ada waktunya dapat menikmati masa kemakmuran dan kekayaan yang panjang, ini kerana pemerintah Mongol secara tidak langsung telah memiliki akses dan kawalan terbesar terhadap banyak pusat perdagangan utama di dalam empayar mereka.

Namun, tidak semua pemerintah Mongol itu boleh dibawa berkira, kita semua sedia maklum bahawa pada waktu itu, seorang lelaki yang tidak mampu menunggang kuda dan tidak pandai meman4h akan dianggap sebagai tidak layak menjadi orang Mongol. Oleh itu kita boleh bayangkan sendiri jika kita merasakan pemimpin berketurunan Mongol seperti Timurlenk, Berke Khan raja-raja Mughal itu adalah sebaik-baik Mongol hanya kerana mereka memeluk Islam, entah siapa lah pula pemimpin Mongol yang paling kej4m.

Ogedei Khan mungkin seorang pemerintah kej4m yang berada di tangga paling tercorot dan pendek umur dipercayai kerana meminum arak melebihi had. Tetapi semasa hayatnya, idea-ideanya yang kej4m sering menjadi kebimbangan para pegawainya. Semasa beliau menaiki takhta menggantikan Genghis sebagai Khagan (Khan Agung) kedua Empayar Mongol, beliau merasa amat marah dan buntu kerana amat sukar hendak menaklvk sebahagian daripada utara China.

Mongol sering menjadikan China sebagai sasaran berikutan tanahnya yang subur dan sistem pertaniannya yang maju. Ogedei Khan mula memikir idea ngeri untuk memuaskan hatinya.

Tahukah anda? Ogedei pernah merancang dan hampir-hampir melenyapkan terus bangsa Cina Han di utara tanah besar dengan rancangan pembersihan etnik terhadap penduduk dan petani Han di utara, kemudian berhasrat mahu meratakan bekas wilayah dinasti Jin itu menjadi satu dataran padang rumput yang besar.

Walaubagaimanapun, agenda k3ji pembvnvhan beramai-ramai ini berjaya dihalang hasil kebijaksanaan penasihatnya yang juga dari China iaitu Yelu Chucai. Dia berjaya meyakinkan Ogedei Khan bahawa dengan memperkenalkan sistem percukaian akan lebih bermanfaat untuk jangka masa panjang dengan membiarkan aliran pendapatan yang tetap sentiasa mengalir kepada kerajaan untuk membiayai penaklvkan Mongol.

Kaum Cina boleh berterima kasih kepada Yelu Chucai. Ini kerana Ogedei telah mendengar nasihat menterinya itu dan tidak pernah meneruskan rancangan untuk membersihkan etnik China utara, ditambah lagi apabila majoritinya akur dengan sistem cukai yang baharu.

Tetapi, bagi mereka yang memilih untuk terus menentang, hanya Tuhan saja yang tahu bagaimana mereka mend3rita hingga merayu supaya dibvnuh dalam kadar segera. Ia kerana mereka sedar dari awal lagi apakah kesudahan nasib mereka.

Memang benar hanya kem4tian yang menanti sesiapa yang ditangkap, tetapi, hukvman m4ti yang dilaksanakan terhadap m4ngsa Mongol tidak selalunya akan diakhiri dengan cepat, terutamanya jika mangsa itu adalah seorang panglima p3rang atau menteri..

Sebagai contoh, setelah kemenangan Mongol di dalam Pertempvran Sungai Kalka ketika melawan Rusia, para putera dan panglima Rusia yang ditangkap telah dibaringkan secara rawak di atas tanah, kemudian, sekeping papan besar yang berat detakkan di atas tubuh mereka untuk dijadikan pelapik yang akan diduduki oleh ramai para pegawai Mongol untuk menjamu selera.

Mangsa yang sedang dipenyet itu akan mend3rita dalam masa beberapa jam sebelum m4ti akibat lem4s, terkeluar usus atau tulang mereka hancvr, dan, pembvnuhan ini dilakukan oleh Mongol sambil menikmati hidangan tengahari. (seeperti dalam ilustrasi gambar)

Kaedah pelaksanaan hukvman bvnuh lain yang paling menjadi kaedah kegemaran Mongol adalah hukvman dengan cara merebus manusia hidup-hidup di dalam tempayan besar berisi air yang dipanaskan sambil menggelegak.

Segala kekej4man ini dilaksanakan hanyalah sebagai satu bentuk strategi propaganda Mongol untuk menimbulkan rasa ketakutan melampau pada jiwa musuh supaya mereka bersetuju untuk menyerah tanpa melawan.

Walaupun begitu, semasa Genghis Khan masih hidup, semua hvkuman itu hanya dilakukan semasa sedang berkempen di tengah-tengah medan per4ng, sekiranya tahanan perlu dibvnuh, mereka akan dibvnuh dengan cara penuh kemanusiaan, dan hukvman sebegini tidak dilaksanakan terhadap orang awam. Ini kerana, Genghis Khan sebenarnya telah mengharamkan kaedah penyeks4an, namun hvkuman m4ti Mongol ini sering ‘terlajak’ menjadi hukvman yang mengerikan selepas ketiadaan Genghis.

Mongol tidak sekadar kej4m terhadap musuh, mereka bahkan melakukan peny3ksaan terhadap pegawai di dalam struktur kekuasaan mereka sendiri. Ketika Guyuk Khan mengesyaki bahawa gundik merangkap pegawai yang berkuasa kerana hubungan rapat dengan kakak iparnya, iaitu Fatima, telah menyihir dan meracvni abangnya.

Tanpa sebarang siasatan terperinci, Guyuk telah meny3ksa wanita itu untuk mendapatkan pengakuan bersalah sebelum segala lubang rongga yang ada pada tubuh badannya  termasuk dvbur dan kemaluan kecuali lubang pernafasan telah dijahit tertutup sebelum Fatima digulungkan di dalam kain tebal kemudian dicampak ke dalam sungai.

Segala lubang rongga yang ada pada badan Fatima telah dijahit bertujuan untuk mengelakkan m4yatnya menjadi kembung kerana dipenuhi air sungai lalu mengeluarkan sisa n4jis yang akan mencemarkan sungai.

MONGOL BANGSA YANG TAKUT D4RAH DIRAJA

Walaupun Mongol amat terkenal dengan amalan meminum d4rah kuda, tetapi mereka turut memiliki satu kepercayaan yang aneh, Mongol percaya bahawa dar4h dari badan seseorang yang berstatus pemerintah/raja atau berketurunan diraja tidak boleh dibiarkan tumpah ke bumi, kerana ia dipercayai akan membangkitkan kemarahan Dewa Bumi dan Langit (Tengri), lalu menyebabkan berlakunya b3ncana alam.

Maka perkara ini sentiasa menjadi satu dilema bagi tentera Mongol setiap kali mereka menaklvk sebuah kerajaan dan perlu melaksanakan hukvman bvnuh terhadap raja atau pemerintah kerajaan yang ditaklvk itu. Mereka perlu membvnuh tanpa menumpahkan walau setitis d4rah ke bumi. Antara kaedah yang biasa digunakan adalah dengan cara menjerut leher mangsa menggunakan tali busur, atau melemaskan m4ngsa di dalam air.

Salah satu cara yang popular digunakan oleh Mongol pernah dipraktikkan oleh cucu Genghis Khan iaitu Hulagu Khan yang telah menjatuhkan Kekhalifahan Abasiyyah di Baghdad. Sebaik sahaja beliau selesai menj4rah kota Baghdad, beliau mengarahkan Khalifah al-Musta’sim Billah, khalifah Abasiyyah yang terakhir pada waktu itu, supaya dihvkum bvnuh dengan cara digulung dalam permaidani dan kemudiannya dipijak-pijak oleh kuda sampai m4ti.

Menambahkan rasa pilu, pembnvnuhan itu dilakulan dengan disaksikan oleh anak perempuan khalifah yang malang tersebut sebelum puteri itu dibawa pergi untuk dijadikan tahanan.

Tetapi, untuk kes al-Musta’sim, Hulagu sebenarnya bukanlah seorang yang sangat patuh dan berpegang kepada pantang larang ajaran Tengrisme itu. Hulagu mematuhi pantang larang diraja tersebut semata-mata hanya demi membuktikan kepada Kublai Khan yang ketika itu merupakan Khan Agung, bahawa dia layak untuk membuka dan memerintah kerajaannya sendiri. Dengan pengiktirafan dari Khan Agung, Hulagu kemudian menaklvk Parsi menjadi pengasas serta Khan pertama kerajaan Ilkhanate.

Hulagu berjaya memerintah Ilkhanat walaupun menghadapi tentangan saudaranya yang turut memerintah sebuah kerajaan di Golden Horde iaitu Berke Khan, sehinggalah kem4tiannya pada tahun 1283. Seandainya sebelum itu dia bertindak mem3nggal kepala Khalifah terakhir Abasiyyah itu hingga menumpahkan d4rah, tidak mungkin Hulagu akan mendapat restu untuk membuka kerajaan Ilkhanat.

Pembunvhan sesama kelas masyarakat Mongol juga dilakukan mengikut amalan yang sangat spesifik dan tidak berdar4h. Bagi orang Mongol, jika perlu dibvnuh hingga menumpahkan dar4h orang Mongol yang lain, kesal4han jen4yah yang dilakukan pesalah haruslah merupakan kesalahan yang terlalu besar sehingga tahap untuk pulang ke alam barzakh pun tidak layak bagi mereka.

Salah satu hvkuman unik tanpa menumpahkan d4rah, atau mungkin lebih sesuai dianggap sebagai pertaruhan terakhir yang paling popular adalah perlawanan gusti. Sebarang keputusan perlawanan ini mengandungi samada unsur kemanusiaan di mana si pesalah diberi peluang mempertahankan diri melalui pertarvngan hidup dan m4ti mahupun unsur korupsi.

Caranya hampir menyerupai pertandingan di antara pahlawan Gladiator di Empayar Rom. Bagi Mongol, sukan gusti dianggap sebagai sukan tradisi mereka yang suci dan kaya dengan elemen spiritual dalam menentukan nasib seseorang, namun acapkali juga setiap keputusan akhir di penghujung perlawanan sentiasa ‘dirancang.’

Pertarvngan yang dirancang kebiasaannya akan melibatkan si pesalah terpaksa menentang lawan yang lebih besar, kuat dan berpengalaman daripada dirinya, selepas tervk dig4nyang untuk beberapa minit sahaja, si pesalah itu akan diangkat ke udara lalu dihempas sekuat yang mungkin hingga tulang belakangnya patah riuk, kebiasaanya mangsa akan dihempas ke atas lutut lawan atau di atas batu yang berdekatan.

Dalam kebanyakan kes, m4yat-m4yat pesalah akan ditinggalkan di lokasi mereka terk0rban sebagai kaedah pengebvmian di ruang yang terbuka. Pada dasarnya, ia sekaligus menjimatkan masa dan kos pengebvmian, malahan ia juga selari dengan satu kepercayaan teologi Tengrisme yang sinonim dengan fahaman prinsip ‘memulangkan kembali tubuh pinjaman ini kepada bumi’.

LEGASI GENGHIS YANG TIDAK DIPATUHI

Siapa sangka, di sebalik budaya kej4m yang diamalkan anak cucu Genghis Khan ini, sebenarnya telah lama diharamkan oleh Genghis Khan sendiri. Bahkan Genghis Khan pernah memberi kebebasan beragama terhadap setiap subjeknya, beliau juga telah menetapkan amalan perhambaan sebagai sejenis perbuatan jen4yah kerana perhambaan telah merencatkan ekonomi, apatah lagi Genghis Khan sendiri pernah diperhambakan semasa menjadi pelarian.

Beberapa lagi sumbangan Genghis Khan terhadap Empayar Mongol dan dunia adalah beliau memperkenalkan Kod Yassa selaku ideologi dan undang-undang sejagat empayar itu. Untuk menguatkuasakan undang-undangnya, Genghis memerintahkan penciptaan sistem penulisan berdasarkan sistem abjad Uyghur.

Ia bukan sistem penulisan pertama di Asia, tetapi sistem penulisan yang pertama diserap dan diajar secara meluas kepada masyarakat. Sistem kiriman pos menggunakan khidmat penunggang kuda adalah antara yang terawal di dunia juga bermula pada zaman beliau.

Selain daripada Genghis Khan, Kublai Khan selaku Khan Agung yang berpusat di China juga mencatatkan beberapa sumbangan yang agak signifikan terutamanya kepada umat Islam. Walaupun pada waktu yang sama Hulagu telah menj4rah umat Islam di Baghdad, namun semua tahanan Muslim dari seluruh Asia Tengah dan Parsi yang dibawa pulang ke China dilaporkan menerima layanan yang baik. Kublai juga dilaporkan termasuk sebagai salah seorang Maharaja China yang membina fasiliti terutamanya masjid untuk kegunaan tahanan Muslim dalam kuantiti yang banyak.

Walaupun begitu, satu kebaikan tidak akan menghapvskan seribu dosa-dosa silam, apa yang telah dilakukan oleh Mongol meninggalkan banyak impak yang baik dan buruk kepada perjalanan sejarah dunia.

Antara kesan peninggalan buruk dari Mongol yang masih boleh dirasai hingga hari ini mungkin adalah w4bak peny4kit yang berasal dari mereka dan dibawa oleh r0mbongan t3ntera Rom dahulu, sejak itu virus yang dibawa Mongol itu terus berevolusi dalam rangkaian peristiwa termasuklah Black De4th dan Koronavirus hari ini.

RUJUKAN

Insert Wisdom: Unusual Religious Prohibitions: How the Mongols Mvrdered Kings


Cαnnαbis: ‘Bani Tenang’ Zaman Mesir Kuno

Cαnnαbis sangat popular bagi mereka yang mencintai kepada ‘ketenangan’ diri. Tapi tahukah andas, sebelum kemunculan Bani Tenang era moden sebenarnya Cαnnαbis sudah diguna pakai secara meluas dan merupakan satu-satunya tumbuhan semulajadi yang dapat permintaan tinggi masyarakat semasa zaman Mesir Kuno?

Mαrijuαna atau dalam bahasa saintifik iaitu Cαnnαbis Sativa adalah salah satu cabang dari keluarga tumbuh-tumbuhan Cannabaceae. Terdapat 170 spesis pokok ini dimana lagi 11 genus Cannabaceae tergolong dibawahnya termasuk Cαnnαbis (Hεmp, Mαrijuαna), Hu.mu.lus (H.ops) dan Celt.ies (Hac.kbe.rries).

Walaupun pokok ini sering disalahgunakan oleh sesetengah pihak bagi tujuan negatif seperti berkhayal. Namun tumbuh-tumbuhan ini amat berguna pada masa lalu untuk merawat penyakit.

Perubatan Cαnnαbis Pada Zaman Mesir Kuno

Sebelum wujudnya perubatan moden berasaskan sains moden. Dalam Ebers Papyrus iaitu teks kuno Medico-Magical, sebuah kitab penawar merekodkan sebanyak 842 jenis penawar kesakitan dan kecederaan.

Kitab penawar yang ditulis sekitar 1550 Sebelum Masihi ini mengamalkan cara perubatan campuran mistik dan rawatan tradisional.

Menariknya, kitab ini juga menerangkan tentang formula Cαnnαbis dan mencadangkan penggunaannya pada penyakit seperti keradangan dan sebagainya. Selain itu, bukan sahaja mampu merawat penyakit luaran malah penyakit psikologi seperti depression juga digunakan di kalangan wanita-wanita pada zaman tersebut.

Penggunaan ramuan herba semulajadi mungkin boleh di jejaki di sekitar kawasan itu sejak 2000 Sebelum Masihi lagi kerana terdapat dapatan lain mengatakan ramuan herba/tumbuh-tumbuhan sudah digunakan dalam perubatan kuno untuk merawat penyakit seperti Glaucoma, Hemorrhoids dan bahkan penyakit Kanser.

Oleh itu, Cαnnαbis bukanlah penawar muktamad tetapi sebagai rawatan meredakan simptom teruk yang dialami oleh pesakit. Perubatan moden juga telah membuktikan Cαnnαbis sebagai salah satu agen penenang sistem saraf bagi pesakit yang menderita penyakit Parkinson.

Cαnnαbis Dalam Agama Dan Budaya Mesir Kuno

Kalau rakyat marhaen Mesir Kuno sendiri menghargai pokok Cαnnαbis dalam perubatan, tak akan bangsawan zaman tu tak pakai pula kan?.

Cαnnαbis menjadi simbolik rawatan dalam dunia perubatan kuno ketika itu, kemudiannya tumbuhan ini terus diserap ke dalam kebudayaan masyarakat Mesir menunjukkan betapa pentingnya kegunaan tumbuhan ini dalam perubatan kuno.

Lanjutan daripada itu, Misalnya semasa Mumia Firaun Ramesses II ditemui dan diperiksa pada tahun 1881, Sarjana mendapati bahawa terdapat cebisan daun Cαnnαbis pada permukaan Mumia tersebut.

Sejak penemuan pertama ini, lebih banyak Mumia yang belum dibongkarkan menunjukkan kesan serupa tentang kegunaan ramuan Cαnnαbis dalam sistem mereka.

Setiap dewa-dewa masyarakat Mesir Purba mempunyai peranan dan memiliki sifat-sifat tertentu. Misalnya Dewa Seshat merupakan Dewa Kebijaksanaan, Uniknya Dewa ini selalu digambarkan bersama daun Cαnnαbis diukir di atas kepalanya pada lukisan mural oleh tamadun manussia sejak ribuan tahun lalu.

Selain itu, Masyarakat Mesir Kuno beriman pada Dewi Bastet yang juga turut berkait rapat dengan tumbuhan Cαnnαbis di rantau itu. Namun, lebih tepat lagi kegunaan Cαnnαbis dipercayai diamalkan secara mistik/sihir.

Banyak bukti menunjukkan bahawa penyembah berhala ini akan ambil daun Mαrijuαna terlebih dahulu sebelum melakukan upacara ritual keagamaan.

Kegunaan Lain Cαnnαbis Selain Perubatan

Mungkin anda tidak pernah mengetahui tentang perkara ini dan mungkin saja akan kedengaran ganjil, namun, selain dalam bidang perubatan kuno, Cαnnαbis digunakan secara praktikal dalam menghasilkan tali, layar kapal dan juga kain khususnya.

Ramuan Cαnnαbis ini begitu popular di zaman kuno Mesir sehingga Kaisar Rom yang terkenal iaitu Aurelian telah mengenakan cukai ke atasnya!

RUJUKAN:

Brusco, Robert. (2021). A Versatile Plant: What Were the Many Uses of Cαnnαbis in Ancient Egypt?. Ancient Origins.


McDonald’s Bukan Untuk Belajar?

Apa yang berlaku di Shah Alam telah mencetuskan suatu perbincangan hangat di seluruh negara. Bermula daripada sekeping mesej di Twitter terutamanya, banyak orang telah melontarkan pendapat. Salah satu daripadanya ialah ciapan Twitter yang menceritakan tentang sekawan kanak-kanak diherdik seorang pelajar. Kemudian seorang pelanggan menegur pelajar tersebut yang restoran McDonald’s bukannya perpustakaan untuk diam menyepi. Rata-ratanya penggiat media sosial berbelah bahagi dengan pendapat sedemikian.

Dan sebenarnya topik ini tidak terhad kepada pengguna-pengguna Malaysia sahaja. Adakah McDonald’s sesuai untuk belajar? Soalan ini ditanya di setiap negara yang mempunyai McDonald’s, berputik daripada pertembungan hak kebebasan:

1) Hak pengguna untuk makan dan beriadah bersama keluarga (yang mesti akan ada gelak tawa).
2) Hak anak-anak pengguna untuk main dan kecoh.
3) Hak pengguna untuk beli air dan belajar.

Teknologi belajar telah berkembang dengan pesat. Walaupun pelajar masih mengharapkan perpustakaan universiti, tidak pelik jika ramai enggan pergi atas beberapa faktor. Maka di setiap negara, akses Internet pantas telah menjadi alat penting untuk menyiapkan tugasan universiti. Maka golongan pelajar akan menumpang Internet di McDonald’s atas tujuan tersebut.

Masyarakat perlu fikir sejenak. Jika ada Internet tanpa had di tangan, takkan mereka jejaki McDonald’s punya. Kos sara hidup sudah menekan, dengan harga makanan restoran tersebut bukannya marhaen. Kadangkala tambahan data pun tidak mencukupi kerana hasil carian terlalu berlambak. Akses data pun kadangkala tidak optimum di tempat-tempat tertentu. Ini belum lagi cakap pasal orang yang lagi cenderung untuk jana ilham jika dapat bau goreng-gorengan kentang yang semerbak kasturi (Caroline, 2014).

Cabaran paling besar untuk golongan pelajar ialah had waktu di perpustakaan dan makmal komputer. Asal malam saja (waktu kemuncak siapkan tugasan), kedua-dua tempat ini tutup (Troianovski, 2013). Jadi McDonald’s bukannya tempat yang diingini; sebaliknya ia hanya diperlukan. Perpustakaan juga selalunya menghalang golongan pelajar daripada berbincang supaya boleh menyelesaikan tugasan. Makanan dan minuman pun kebanyakan perpustaan halang juga. Malah dalam kalangan guru dan pensyarah pun ramai yang menandakan kertas soalan di kedai-kedai makan juga.

Jadi memang benar situasi di McDonald’s ialah pertembungan hak. Golongan pelajar tidak boleh dinafikan hak untuk menyiapkan tugasan di sana. Walaubagaimanapun, peranan pelajar di McDonald’s hanyalah berunsurkan komensalisme seperti yang diamalkan di dalam laut.

Apa Itu Komenalisme? : Ikan remora mempunyai ciri khas yang membolehkan badan mereka lekat pada ikan besar lain (contohnya jerung) bagi tujuan pergerakan dan makanan. Gigi jerung yang besar akan menyebabkan simbahan daging halus, yang akan dimakan remora.

Begitulah peranan pelajar di McDonald’s, melekat pada badan yang memanjangkan hidup. Tujuan badan (jerung/McDonald’s) pula untuk mencari benda lain (makanan sendiri/pelanggan lain). Tetapi adanya remora (pelajar) tidak mengapa-apakan makanan (kadar jualan). Jadi jerung (McDonald’s) membiarkan saja, kerana sasaran utamanya bukanlah remora (pelajar).

Sungguhpun begitu, ada saja McDonald’s yang mengharamkan pelajar di restorannya. Berlaku di Filipina, sebuah restoran melekatkan notis bahawa perniagaan McDonald’s adalah untuk golongan yang singgah makan atau beli balik sahaja (DailyPedia, 2019).

Maka sebenarnya masalah ini hanya boleh selesai dengan sikap tolak ansur. Pelajar perlu faham yang McDonald’s akan bising. Dan pelanggan McDonald’s pun perlu faham yang pelajar terpaksa belajar. Solusi ada dalam nilai kemasyarakatan supaya sikap mutualisme boleh diamalkan secara berkesan. Kerana akhirnya golongan pelajar itu juga sedang cuba mencari sesuap nasi pada hari yang akan datang.

RUJUKAN:

Caroline. (2014, March 6). Why I’m More Productive At McDonald’s Than Starbucks. Curtis Zimmerman. Retrieved from https://curtiszimmerman.com/why-im-more-productive-at-mcdonalds-than-starbucks/

DailyPedia. (2019, September 21). Netizens argue about a McDonald’s branch forbidding students from studying inside. Retrieved from https://www.dailypedia.net/2019/09/netizens-argue-about-a-mcdonalds-branch-forbidding-students-from-studying-inside/

Troianovski, A. (2013, January 28). The Web-Deprived Study at McDonald’s. WSJ. Retrieved from https://www.wsj.com/articles/SB10001424127887324731304578189794161056954


Sistem Negara Kita Tahan Lasak

Power betul sistem Demokrasi Raja Berpelembagaan kita ni yang diterajui oleh Seri Paduka Baginda Yang DiPertuan Agong.

Tak keterlaluan kalau aku katakan yang sistem sebegini seakan “fail-proof” dan “tahan lasak”.

Dalam tiga cabang, dua cabang telah membuktikan kemampuan mereka menerima ujian iaitu cabang Eksekutif dan Perundangan.

Bila sejak empat hari lalu bila PM dan kabinet tak ada, tugas Eksekutif terus digerakkan oleh SPBYDPA, memastikan semua urus tadbir dan operasi awam kerajaan berjalan lancar seperti biasa. Kesinambungan mekanisme ini diterajui pula oleh KSN bersama semua penjawat awam yang sedang berkhidmat.

Baru kejap tadi pula, drama semakin memuncak bila Yang di-Pertua Dewan Rakyat pula menggerakkan jenteranya memastikan kesucian Dewan Rakyat terpelihara dengan memaklumkan bahawa Mesyuarat Khas Dewan Rakyat hanya akan dibuat selepas mendapat pemakluman titah rasmi daripada SPBYDPA. Beliau memutuskan bahawa tiada mesyuarat seumpamanya pada Isnin, 2 Mac depan ni.

So ini endgame ke?

Bukan dan jauh lagi pengakhirannya.

Cabang Kehakiman yang diterajui oleh Ketua Hakim Negara atau “Chief Justice” yang disandang oleh Datuk Tengku Maimun Tuan Mat belum turun gelanggang.

Tadi macam ada dengar dekat Awani yang ada beberapa aspek berkaitan isu politik tanah air ini memerlukan pencerahan dari aspek Kehakiman kerana berkait rapat dengan undang-undang dan Perlembagaan Persekutuan.

Jadi cabang Kehakiman ini hanya menunggu masa dan sentiasa bersiap sedia menghadapi kemungkinan.

Sementara itu, kita semua boleh rileks dan chill kerana kita ada tiga cabang yang diterajui SPBYDPA sendiri bersama Majlis Raja-Raja sebagai benteng sebuah kerajaan berdaulat dan akan terus memastikan apa yang terbaik untuk negara.

Lagipun kan, dalam konteks bernegara, Malaysia kita ni masih muda, dan semua yang berlaku membina dan membuktikan kematangan kita semua, insyaAllah.

Daulat Tuanku!
Daulat Tuanku!
Daulat Tuanku!